CELEX: 32007R0920
Language: lv
Date: 2007-08-01 00:00:00
Title: Komisijas Regula (EK) Nr. 920/2007 ( 2007. gada 1. augusts ), ar kuru groza Komisijas Regulu (EK) Nr. 930/2000, ar ko nosaka īstenošanas noteikumus attiecībā uz lauksaimniecības augu sugu un dārzeņu sugu šķirņu nosaukumu piemērotību

2.8.2007   
            
            
               LV
            
            
               Eiropas Savienības Oficiālais Vēstnesis
            
            
               L 201/3
            
         
      KOMISIJAS REGULA (EK) Nr. 920/2007
   (2007. gada 1. augusts),
   ar kuru groza Komisijas Regulu (EK) Nr. 930/2000, ar ko nosaka īstenošanas noteikumus attiecībā uz lauksaimniecības augu sugu un dārzeņu sugu šķirņu nosaukumu piemērotību
   EIROPAS KOPIENU KOMISIJA
   ņemot vērā Eiropas Kopienas dibināšanas līgumu,
   ņemot vērā Padomes 2002. gada 13. jūnija Direktīvu 2002/53/EK par lauksaimniecības augu sugu šķirņu kopējo katalogu (1), un jo īpaši tās 9. panta 6. punktu,
   ņemot vērā Padomes 2002. gada 13. jūnija Direktīvu 2002/55/EK par dārzeņu sēklu tirdzniecību (2), un jo īpaši tās 9. panta 6. punktu,
   tā kā:
   
               (1)
            
            
               Direktīvā 2002/53/EK un Direktīvā 2002/55/EK izklāstīti vispārīgi noteikumi saistībā ar šķirņu nosaukumu piemērotību, izdarot atsauci uz 63. pantu Padomes 1994. gada 27. jūlija Regulā (EK) Nr. 2100/94 par Kopienas augu šķirņu aizsardzību (3).
            
         
               (2)
            
            
               Komisijas 2000. gada 4. maija Regulā (EK) Nr. 930/2000, ar ko nosaka īstenošanas noteikumus attiecībā uz lauksaimniecības augu sugu un dārzeņu sugu šķirņu nosaukumu piemērotību (4), ir paredzēti sīki izstrādāti noteikumi dažu Regulas (EK) Nr. 2100/94 63. pantā izklāstīto kritēriju piemērošanai, jo īpaši attiecībā uz šķēršļiem šķirnes nosaukuma noteikšanai.
            
         
               (3)
            
            
               Kopš Regulas (EK) Nr. 930/2000 pieņemšanas ir attīstīta termina “tuvu radniecīgas sugas” definīcija, ko lieto Starptautiskā Jaunu augu šķirņu aizsardzības apvienība. Tāpēc ar Regulu (EK) Nr. 930/2000 noteiktie sīki izstrādātie noteikumi ir attiecīgi jāgroza.
            
         
               (4)
            
            
               Tāpēc Regula (EK) Nr. 930/2000 ir attiecīgi jāgroza.
            
         
               (5)
            
            
               Šajā regulā paredzētie pasākumi ir saskaņā ar Pastāvīgās lauksaimniecības, dārzkopības un mežsaimniecības sēklu un pavairošanas materiāla komitejas atzinumu,
            
         IR PIEŅĒMUSI ŠO REGULU.
   1. pants
   Regulu (EK) Nr. 930/2000 groza šādi.
   
               1)
            
            
               Regulas 4. panta b) punktu aizstāj ar šādu:
               
                           “b)
                        
                        
                           termina “tuvu radniecīgas sugas” nozīme atbilst definīcijai šīs regulas pielikumā;”.
                        
                     
         
               2)
            
            
               Regulas (EK) Nr. 930/2000 pielikumu aizstāj ar tekstu šīs regulas pielikumā.
            
         2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To nepiemēro attiecībā uz tiem šķirņu nosaukumiem, kurus iesniedzējs pirms šīs regulas spēkā stāšanās dienas ir iesniedzis kompetentai iestādei.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2007. gada 1. augustā
      
         
            Komisijas vārdā —
         
            Komisijas loceklis
         
         Markos KYPRIANOU
         
      
   
   
      (1)  OV L 193, 20.7.2002., 1. lpp. Direktīvā jaunākie grozījumi izdarīti ar Eiropas Parlamenta un Padomes Regulu (EK) Nr. 1829/2003 (OV L 268, 18.10.2003., 1. lpp.).
   
      (2)  OV L 193, 20.7.2002., 33. lpp. Direktīvā jaunākie grozījumi izdarīti ar Komisijas Direktīvu 2006/124/EK (OV L 339, 6.12.2006., 12. lpp.).
   
      (3)  OV L 227, 1.9.1994., 1. lpp. Regulā jaunākie grozījumi izdarīti ar Regulu (EK) Nr. 873/2004 (OV L 162, 30.4.2004., 38. lpp.).
   
      (4)  OV L 108, 5.5.2000., 3. lpp. Regulā grozījumi izdarīti ar Regulu (EK) Nr. 1831/2004 (OV L 321, 22.10.2004., 29. lpp.).
   
      PIELIKUMS
      
         
            “PIELIKUMS
            Tuvu radniecīgas sugas
            Terminam “tuvu radniecīgas sugas”, kā minēts 4. panta b) punktā, ir šāda nozīme:
            
                        a)
                     
                     
                        ja ģintī ir vairāk nekā viena klase, piemēro 1. punktā iekļauto klašu sarakstu;
                     
                  
                        b)
                     
                     
                        ja klases ietver vairāk nekā vienu ģinti, piemēro 2. punktā iekļauto klašu sarakstu;
                     
                  
                        c)
                     
                     
                        parasti attiecībā uz ģintīm un sugām, kuras nav ietvertas 1. un 2. punktā iekļauto klašu sarakstā, uzskata, ka ģints ir klase.
                     
                  1.   Klases ģintī
            
                        Klases
                     
                     
                        Zinātniskais nosaukums
                     
                  
                        1.1. klase
                     
                     
                        
                           Brassica oleracea
                        
                     
                  
                        1.2. klase
                     
                     
                        
                           Brassica, izņemot Brassica oleracea
                        
                     
                  
                        2.1. klase
                     
                     
                        
                           Beta vulgaris – cukurbietes, lopbarības bietes
                     
                  
                        2.2. klase
                     
                     
                        Beta vulgaris – sarkanās bietes, tostarp Čeltenhamas bietes, lapu bietes vai mangoldi
                     
                  
                        2.3. klase
                     
                     
                        Bietes, izņemot 2.1. un 2.2. klasi
                     
                  
                        3.1. klase
                     
                     
                        
                           Cucumis sativus
                        
                     
                  
                        3.2. klase
                     
                     
                        
                           Cucumis melo
                        
                     
                  
                        3.3. klase
                     
                     
                        
                           Cucumis, izņemot 3.1. un 3.2. klasi
                     
                  
                        4.1. klase
                     
                     
                        
                           Solanum tuberosum
                        
                     
                  
                        4.2. klase
                     
                     
                        
                           Solanum, izņemot 4.1. klasi
                     
                  
               
            2.   Klases, kuras ietver vairāk nekā vienu ģinti
            
                        Klases
                     
                     
                        Zinātniskais nosaukums
                     
                  
                        201. klase
                     
                     
                        
                           Secale, Triticale, Triticum
                        
                     
                  
                        203. klase (1)
                        
                     
                     
                        
                           Agrostis, Dactylis, Festuca, Festulolium, Lolium, Phalaris, Phleum un Poa
                        
                     
                  
                        204. klase (1)
                        
                     
                     
                        
                           Lotus, Medicago, Ornithopus, Onobrychis, Trifolium
                        
                     
                  
                        205. klase
                     
                     
                        
                           Cichorium, Lactuca
                        
                     
                  
      
      
         (1)  Vienīgi 203. un 204. klase nav izveidota, pamatojoties uz tuvu radniecīgām sugām.”